text: Nye biler kan være farlige
  01 april 2014 kl. 12.04
  Hvis du har en nyere bil, risikerer du, at andre bilister ikke kan se dig, advarer FDM.
  Mange nye biler bliver i dag udstyret med automatisk kørelys. Det vil sige, at baglyset ikke bliver tændt, hvis man ikke har aktiveret det.
  Som følge af massesammenstødet søndag aften på motorvejen ved Horsens, advarer FDM nu bilisterne: På moderne biler kan man risikere, at bilen er helt mørklagt bagfra.
  Husk at tænde lyset, når det bliver mørkt, opfordrer FDM.
  Tænd også tågelyset bagi:
  - Der er mange, der glemmer at tænde tågelyset. Det er rigtigt vigtigt, for man får en anden synlighed for de bilister, der kommer bagfra, siger Jørgen Jørgensen, afdelingsleder FDM's tekniske rådgivning.
  Sænk farten, men ikke for meget:
  - Sænk farten stille og roligt og tril igennem tågebanken. Det kan blive en overraskelse for dem bag dig, hvis du pludselig bremser op eller kører meget langsomt, siger Jørgen Jørgensen
  